અંકલેશ્વર તાલુકા સેવા સદન ખાતે રાજ્‍યના સહકાર મંત્રીશ્રીની અધ્‍યક્ષતામાં રોગી કલ્‍યાણ સમિતિની રચના કરવામાં આવી હતી. આ તબક્કે રાજ્‍ય અને કેન્‍દ્ર સરકારની વિવિધ આરોગ્‍યલક્ષી સેવા અને યોજનાનો લાભ પ્રજાને મળે તે જરૂરી તેવો મત રાજ્‍યના સહકાર મંત્રીશ્રી ઈશ્વરસિંહ પટેલે વ્‍યક્‍ત કર્યો હતો તેમજ ગડખોલ પી.એચ.સી. સેન્‍ટર ઝડપભેર પૂર્ણ કરવા તાકીદ કરી આરોગ્‍યલક્ષી ગ્રાન્‍ટનું યોગ્‍ય રીતે આયોજન કરવા સૂચના આપી હતી. અંકલેશ્વર તાલુકા સેવા સદન ખાતે આવેલ એસ.ડી.એમ કચેરી ખાતે રાજ્‍યના સહકાર મંત્રીશ્રી ઇશ્વરસિંહ પટેલની અધ્‍યક્ષતામાં રાજ્‍ય સરકારના નવતર અભિગમ મુજબ રોગી કલ્‍યાણ સમિતિની રચના કરવામાં આવી હતી. જેમાં વહીવટી તેમજ આરોગ્‍ય અધિકારી અને સામાજિક કાર્યકર તેમજ તાલુકા પંચાયતના સભ્‍યોનો સમાવેશ કરવામાં આવ્‍યો હતો...